A4-0400/98

Ψήφισμα σχετικά με το Πράσινο Βιβλίο της Επιτροπής όσον αφορά τις επικουρικές συντάξεις στην Ενιαία Αγορά (COM(97)0283 - C4-0392/97)

Το Ευρωπαϊκό Κοινοβούλιο,

- έχοντας υπόψη το πράσινο βιβλίο της Επιτροπής (COM(97)0283 - C4-0392/97),

- έχοντας υπόψη τα άρθρα 49, 51, 57, παράγραφος 2, 66, 73Α και εφεξής, και το 119 της Συνθήκης,

- έχοντας υπόψη την οδηγία 98/49/ΕΚ του Συμβουλίου σχετικά με την εξασφάλιση των δικαιωμάτων συμπληρωματικής συνταξιοδότησης των μισθωτών και των μη μισθωτών που μετακινούνται εντός της Ευρωπαϊκής Ένωσης ((EE L 209 της 25.7.98, σελ. 46)),

- έχοντας υπόψη το ψήφισμα του Ευρωπαϊκού Κοινοβουλίου της 30ής Απριλίου 1998 επί της πρότασης οδηγίας του Συμβουλίου σχετικά με την εξασφάλιση των δικαιωμάτων συμπληρωματικής συνταξιοδότησης των μισθωτών και των μη μισθωτών που μετακινούνται εντός της Ευρωπαϊκής Ένωσης ((ΕΕ C 152 της 18.5.1998, σελ. 65)),

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τις γνωμοδοτήσεις της Επιτροπής Απασχόλησης και Κοινωνικών Υποθέσεων, της Επιτροπής Οικονομικής, Νομισματικής και Βιομηχανικής Πολιτικής, καθώς και της Επιτροπής για τα Δικαιώματα της Γυναίκας (A4-0400/98),

Α. εκτιμώντας ότι η κοινωνική ασφάλιση επέτρεψε την εξασφάλιση ενός αξιοπρεπούς βιοτικού επιπέδου και τον περιορισμό της φτώχειας στα περισσότερα κράτη μέλη, ότι μέσω αυτής ασκείται η κοινωνική αλληλεγγύη και η αλληλεγγύη μεταξύ των γενεών στο εσωτερικό των διαφόρων λαών που απαρτίζουν την Ευρωπαϊκή Ένωση, και ότι το πρότυπο αυτό πρέπει να παραμείνει ο ακρογωνιαίος λίθος του συστήματος της κοινωνικής ασφάλισης της Ευρωπαϊκής Ένωσης,

Β. λαμβάνοντας υπόψη ότι τα κράτη μέλη αντιμετωπίζουν σοβαρά προβλήματα χρηματοδότησης στον τομέα της κοινωνικής ασφάλισης εξαιτίας της γήρανσης του πληθυσμού, ένα φαινόμενο που θα μπορούσε να οδηγήσει σε σύγκρουση γενεών και, συγκεκριμένα, ανάμεσα στους πλέον ηλικιωμένους, με ήδη κεκτημένα συνταξιοδοτικά δικαιώματα, και στους νεώτερους οι οποίοι πρέπει να τα θεμελιώσουν κάτω από πολύ πιο δυσμενείς συνθήκες,

Γ. λαμβάνοντας υπόψη ότι τα κράτη μέλη υποχρεώνονται να διατηρήσουν τα σημερινά συστήματα κοινωνικής ασφάλισης σε επίπεδο οικονομικά βιώσιμο και ότι μια υγιής εθνική οικονομία μέσω της βιώσιμης ανάπτυξης αντιπροσωπεύει την καλύτερη εγγύηση για τη διατήρηση του απαραίτητου επιπέδου κοινωνικής ασφάλισης,

Δ. εκτιμώντας ότι πρέπει να τονισθεί η σπουδαιότητα της διατήρησης του ευρωπαϊκού κοινωνικού μοντέλου, το οποίο έχει μεριμνήσει όχι μόνο για την ασφάλεια στην προχωρημένη ηλικία, αλλά επίσης για την υγεία, την εκπαίδευση, την κοινωνική πρόνοια και άλλες κοινωνικές παροχές,

Ε. επισημαίνοντας ότι ορισμένα συνταξιοδοτικά καθεστώτα των κρατών μελών έχουν ενοποιηθεί κατά ομάδες συναφών κλάδων με εκπροσώπηση των εργοδοτών, των εργαζομένων, της κυβέρνησης και των καταναλωτών,

ΣΤ. λαμβάνοντας υπόψη ότι τα κράτη μέλη έχουν την αποκλειστική αρμοδιότητα όσον αφορά τη δομή του συστήματος κοινωνικής ασφάλισης,

Ζ. επισημαίνοντας ότι, επειδή οι διεθνείς αγορές ελευθερώνονται και η οικονομία παγκοσμιοποιείται, τα κράτη μέλη ανησυχούν ότι το κόστος της χρηματοδότησης της κοινωνικής ασφάλισης επιβαρύνει με πρόσθετα γενικά έξοδα την παραγωγή αγαθών και υπηρεσιών[semigr ] ότι, σε σχέση με την ανησυχία αυτή, θα έπρεπε να τονισθεί ότι και στη δεύτερη και τρίτη κατηγορία, όπως εκτίθενται στις προτάσεις της Επιτροπής, αναλογεί εργατικό κόστος που θα μετακυλιστεί μέσω του κόστους του προϊόντος ή της υπηρεσίας,

Η. λαμβάνοντας υπόψη ότι τα στοιχεία ενεργητικού των συνταξιοδοτικών ταμείων αντιπροσωπεύουν ήδη το 20% του Ακαθάριστου Εγχώριου Προϊόντος της Ευρωπαϊκής Ένωσης, και ότι η διεύρυνση της κεφαλαιαγοράς επηρεάζεται από την επέκταση της επικουρικής ασφάλισης,

Θ. λαμβάνοντας υπόψη ότι η διεύρυνση της κεφαλαιαγοράς θα επιτρέψει στις επιχειρήσεις να εξεύρουν με μεγαλύτερη ευκολία πόρους μακροπρόθεσμα, και θα επιφέρει παράλληλα μείωση της εξάρτησής τους από το τραπεζικό σύστημα προσφέροντας μεγαλύτερη διαφάνεια στη διοίκηση των επιχειρήσεων,

Ι. λαμβάνοντας υπόψη ότι οι ΜΜΕ θα μπορούν να λαμβάνουν ευκολότερα τα απαραίτητα για την ανάπτυξή τους χρηματοδοτικά μέσα, εκτός των άλλων, μέσω ενός χρηματιστηρίου που θα προορίζεται ειδικά για αυτές,

ΙΑ. λαμβάνοντας υπόψη ότι το πλήθος και η περιπλοκότητα των φορολογικών διαδικασιών που εφαρμόζονται στα προγράμματα επικουρικής συνταξιοδότησης εντός της Ευρωπαϊκής Ένωσης αποτελούν ένα από τα μεγαλύτερα εμπόδια στην ελεύθερη κυκλοφορία των εργαζομένων και στην προσφορά συνταξιοδοτικών υπηρεσιών σε προσωρινή βάση, δεδομένου ότι οι εισφορές που καταβάλλονται σε ένα κράτος μέλος δεν αφαιρούνται κατά κανόνα από τις εισφορές που πληρώνονται σε ένα άλλο και, σε ορισμένες περιπτώσεις, οι εισφορές που καταβάλλει ο εργοδότης υπέρ του εργαζομένου σε ένα κράτος μέλος υπόκεινται σε φορολόγηση σε άλλο κράτος,

ΙΒ. λαμβάνοντας υπόψη ότι η δυνατότητα του πολίτη να επωφελείται των μέτρων φορολογικών διευκολύνσεων επιδρά καθοριστικά στη δομή των μεμονωμένων συνταξιοδοτικών καθεστώτων και κάθε κράτος μέλος έχει υιοθετήσει κανόνες προκειμένου να αποτρέπονται καταχρήσεις,

ΙΓ. λαμβάνοντας υπόψη ότι ο αθέμιτος ανταγωνισμός στον φορολογικό τομέα, σε συνδυασμό με την αυξημένη διεθνή κινητικότητα των κεφαλαίων, συντέλεσε στο να διαφεύγει το κεφάλαιο τη φορολογία με αποτέλεσμα να χάνουν εκ των πραγμάτων τα κράτη μέλη την κυριαρχία στον φορολογικό τομέα προς όφελος της αγοράς,

ΙΔ. επισημαίνοντας ότι η επίπτωση των συναλλαγματικών κινδύνων θα εξαλειφθεί μεταξύ των χωρών που χρησιμοποιούν το ευρώ αλλά θα εξακολουθήσει να υπάρχει σε όλο τον υπόλοιπο κόσμο[semigr ] ότι εν προκειμένω θα υπάρξει απροθυμία μεταφοράς πόρων σε άλλες χώρες όταν οι πόροι αυτοί θα είναι ήδη τοποθετημένοι στα κράτη μέλη,

ΙΕ. λαμβάνοντας υπόψη ότι η εισαγωγή του ευρώ θα απαλλάξει τα περισσότερα κράτη μέλη από τις επιπτώσεις του κινδύνου που συνδέεται με τις συναλλαγματικές ισοτιμίες, ενώ θα περιορίζεται στις σχέσεις που διατηρούνται με ορισμένα νομίσματα, και ιδίως τρίτων χωρών, καθώς και από την ουσιαστική υποχρέωση αφενός να εξασφαλίζεται ότι τα μερίσματα και οι πληρωμές θα γίνονται στο εθνικό νόμισμα προέλευσης και αφετέρου να παραμένει το μεγαλύτερο τμήμα των πόρων εντός της χώρας,

ΙΣΤ. επισημαίνοντας ότι προσφάτως σημειώθηκαν ανεξέλεγκτες διακυμάνσεις στα διεθνή χρηματιστήρια, οξυμένες από τις κερδοσκοπικές δυνάμεις[semigr ] ότι θα ήταν εποικοδομητικό και ωφέλιμο για την οικονομική σταθερότητα να εντοπισθούν με σαφήνεια τα χρηματοπιστωτικά ιδρύματα και φορείς που ελέγχουν αυτά τα κερδοσκοπικά κεφάλαια και τις πηγές αυτής της χρηματοδότησης,

ΙΖ. λαμβάνοντας υπόψη ότι οι συμφωνίες στους κόλπους της ΓΣΔΕ και τα σχετικά μέτρα εφαρμογής θα ανοίξουν βαθμιαία την ευρωπαϊκή αγορά χρηματοπιστωτικών υπηρεσιών στον παγκόσμιο ανταγωνισμό, ενώ η διαδικασία αυτή θα μπορούσε να περιορισθεί καθαρά για λόγους εποπτείας,

IΗ. λαμβάνοντας υπόψη ότι τα συνταξιοδοτικά ταμεία αποτελούν σημαντική χρηματοπιστωτική υπηρεσία χωρίς ευρωπαϊκό διαβατήριο, πράγμα που τα εμποδίζει να αναπτύσσουν διασυνοριακές δραστηριότητες,

ΙΘ. λαμβάνοντας υπόψη ότι πρέπει να εκπονηθεί για τον σκοπό αυτό ένα κανονιστικό πλαίσιο που να επιτρέπει στα συνταξιοδοτικά ταμεία να εκμεταλλευθούν πλήρως τις δυνατότητες που παρέχει η ενιαία αγορά, ταυτόχρονα, όμως, οι κοινοτικές ρυθμίσεις θα πρέπει να διαμορφωθούν με τέτοιο τρόπο ώστε οι περισσότερες ισχύουσες μορφές επικουρικών συνταξιοδοτικών συστημάτων στην ενιαία αγορά να καταστούν προσιτές σε όλη την επικράτεια της Κοινότητας, να μην υπόκεινται σε διακρίσεις τόσο από πλευράς φορολογίας όσο και διατάξεων ελέγχου και, συνεπώς, να δημιουργηθούν δυνατότητες επιλογής για όσους δικαιούνται συνταξιοδοτικές παροχές,

Κ. λαμβάνοντας υπόψη ότι οι εργαζόμενοι πρέπει να μπορούν να κυκλοφορούν ελεύθερα σε ολόκληρο το έδαφος της Ένωσης διότι, μεταξύ άλλων, η επαγγελματική κινητικότητα συνιστά εξισορροπητικό παράγοντα σε περίπτωση κρίσης ή σοβαρών οικονομικών δυσχερειών σε μία συγκεκριμένη περιοχή της ΕΕ,

ΚΑ. λαμβάνοντας υπόψη ότι οι εργαζόμενοι δεν πρέπει να χάνουν τα συνταξιοδοτικά τους δικαιώματα, ακόμη και όταν αυτά προέρχονται από ταμεία επικουρικής συντάξεως, και ότι η πρόταση οδηγίας σχετικά με τη διατήρηση των κεκτημένων δικαιωμάτων, τις διασυνοριακές πληρωμές για παροχή υπηρεσιών και τους εργαζόμενους που απασχολούνται ως αποσπασμένοι για μικρό χρονικό διάστημα σε άλλο κράτος μέλος αποτελεί ένα πρώτο μόνο βήμα στη βαθμιαία διεργασία για την άρση των εμποδίων που υπάρχουν στο πεδίο των επικουρικών συντάξεων, ιδίως στο σημείο που αφορά την απαιτούμενη περίοδο εργασίας για τη θεμελίωση συνταξιοδοτικών δικαιωμάτων,

ΚΒ. λαμβάνοντας υπόψη ότι οι θεμελιώδεις ελευθερίες που διασφαλίζονται από τη Συνθήκη στην περίπτωση των επικουρικών συντάξεων είναι:

α) η ελευθερία εγκατάστασης

β) το δικαίωμα διασυνοριακών επενδύσεων

γ) το δικαίωμα της διασυνοριακής συμμετοχής σε συνταξιοδοτικά ταμεία που έχουν συσταθεί στο πλαίσιο της εθνικής νομοθεσίας,

δ) το δικαίωμα παροχής υπηρεσιών διοικητικής και οικονομικής διαχείρισης σε διασυνοριακή βάση,

και ότι οι εθνικές διατάξεις που μπορούν να εμποδίζουν ή να αποθαρρύνουν την άσκησή τους πρέπει να ικανοποιούν τις ακόλουθες τέσσερις προϋποθέσεις: να μην εισάγουν διακρίσεις, να αιτιολογούνται για λόγους δημοσίου συμφέροντος, να εξασφαλίζουν τον επιδιωκόμενο στόχο και να μην υπερβαίνουν τα απολύτως απαραίτητα μέτρα για την επίτευξή του,

ΚΓ. έχοντας υπόψη ότι το Δικαστήριο των ΕΚ στην απόφασή του επί της υπόθεσης Sanz de Lera δήλωσε ότι τα άρθρα 73Β, παράγραφος 1, 73Γ και 73Δ παράγραφος 1, εδάφιο β) της Συνθήκης έχουν άμεση ισχύ και ως εκ τούτου οι εθνικοί κανόνες που έρχονται σε αντίθεση με τα εν λόγω άρθρα δεν εφαρμόζονται,

ΚΔ. επισημαίνοντας ότι χρειάζεται να διασφαλισθεί το οικονομικό μέλλον των ευρωπαίων συνταξιούχων,

1. θεωρεί ότι οι επικουρικές συντάξεις που βασίζονται σε σύστημα προχρηματοδότησης συνιστούν σημαντικό μέσο υποστήριξης του συστήματος ασφάλισης των συντάξεων και μπορούν να συμβάλουν εν τω μεταξύ στη διατήρηση ή στη βελτίωση του εισοδήματος των συνταξιούχων, υπό την προϋπόθεση ότι η εθνική κυβέρνηση αναλαμβάνει την ευθύνη να πραγματοποιεί τις οφειλόμενες πληρωμές στο πλαίσιο της κοινωνικής ασφάλειας δυνάμει του πρώτου πυλώνα[semigr ]

2. καλεί την Επιτροπή να εκδώσει πρόταση οδηγίας που να εξασφαλίζει στα συνταξιοδοτικά ταμεία την ελευθερία επενδύσεων, να καθορίζει το πεδίο και τα όρια λειτουργίας όσον αφορά τις κοινοτικές και εξωκοινοτικές επενδύσεις, τις καταβαλλόμενες από τους εις τα επί μέρους κράτη μέλη εγκατεστημένους εργοδότες και εργαζομένους εισφορές και τους τρόπους λειτουργίας των συνταξιοδοτικών ταμείων όσον αφορά τη συγκέντρωση κεφαλαίων στις κοινοτικές αγορές[semigr ] να εξασφαλίσει την ελευθερία παροχής των υπηρεσιών διαχείρισης για τους εξουσιοδοτημένους σε οιοδήποτε κράτος μέλος[semigr ] και να θεσπίσει αρχές που θα διέπουν την προληπτική εποπτεία σύμφωνα με το ευρωπαϊκό μοντέλο της κοινωνικής αγοράς σε ό,τι αφορά τη συμμετοχή και τη συναπόφαση[semigr ] η πρόταση αυτή θα πρέπει να λαμβάνει υπόψη της τα νομικά χαρακτηριστικά των ρυθμίσεων των ταμείων συντάξεων στα επί μέρους κράτη μέλη[semigr ]

3. θεωρεί ότι η επενδυτική ελευθερία των διαχειριστών των συνταξιοδοτικών ταμείων μπορεί να επιφέρει αύξηση της απόδοσης των επενδύσεων προσδίδοντας όμως τη δέουσα σημασία στην ανάγκη εξασφάλισης ενός υψηλού επιπέδου ασφάλειας. Η αύξηση της απόδοσης θα μπορούσε να επιτευχθεί κυρίως αυξάνοντας τις επενδύσεις σε μετοχές οι οποίες μπορούν να επιτρέπουν μεσοπρόθεσμα καλύτερη απόδοση από ό,τι οι τίτλοι που παρέχουν σταθερό εισόδημα, αναγνωρίζοντας, ωστόσο, ότι οι επενδύσεις σε μετοχές συνεπάγονται επίσης κινδύνους[semigr ]

4. φρονεί ότι με τη δεδομένη ελευθερία επενδύσεων, θα πρέπει να καθορισθεί ένα σύστημα που να εξασφαλίζει ότι ακόμη και σε περίπτωση αφερεγγυότητας ή αδυναμίας πληρωμής η σύνταξη θα καταβάλλεται κανονικά[semigr ] η δε Επιτροπή θα πρέπει, στο πλαίσιο πρότασης οδηγιών που δημιουργούν ένα κοινοτικό πλαίσιο δράσης για συστήματα συνταξιοδότησης, να παρέχει στους συνταξιοδοτικούς οργανισμούς, ως εναλλακτική λύση στις αυστηρές υποχρεωτικές διατάξεις περί προληπτικής εποπτείας, τη δυνατότητα να πληρούν τις απαιτήσεις περί αφερεγγυότητας με τη συμμετοχή τους σε ένα σύστημα αμοιβαίας ασφάλισης έναντι κινδύνων αφερεγγυότητας που οργανώνουν οι ίδιοι οι συνταξιοδοτικοί οργανισμοί[semigr ]

5. υποστηρίζει ότι ο βαθμιαίος χαρακτήρας της αυξήσεως των επενδύσεων σε μετοχές, η έλλειψη ιδίων κεφαλαίων που αντιμετωπίζουν οι επιχειρήσεις σε ορισμένα κράτη μέλη, η ύπαρξη βιομηχανικών τομέων και χρηματοπιστωτικών ιδρυμάτων που θα πρέπει να ιδιωτικοποιηθούν, η συνεχής αύξηση της προσφοράς ιδιωτικών ομολογιών, θα έχουν ως αποτέλεσμα να αποκτήσουν οι επενδύσεις σε μετοχές τις απαραίτητες αγορές και να δημιουργηθεί έτσι νέα ισορροπία μεταξύ των αγορών μετοχών και κεφαλαίων[semigr ]

6. καλεί την Επιτροπή να εκπονήσει έκθεση σχετικά με τους λόγους για τους οποίους ορισμένα κράτη μέλη εφαρμόζουν περιορισμούς στην κινητικότητα του κεφαλαίου και επισημαίνει την υποχρέωση των συνταξιοδοτικών οργανισμών, εκτός από την επίτευξη κατά το δυνατόν υψηλότερων κερδών να παρέχουν επίσης εγγυήσεις για την ασφαλή επένδυση κεφαλαίων για πολλές μελλοντικές γενιές[semigr ]

7. διαπιστώνει ότι η χρήση των ποσοτικών ορίων συνδέεται ορισμένες φορές με τις μεθόδους εποπτείας που εφαρμόζονται σε ορισμένα κράτη μέλη όπου διενεργούνται μάλλον εξωτερικοί ποσοτικοί παρά εσωτερικοί ποιοτικοί έλεγχοι από τα ίδια τα ταμεία, όπως προβλέπεται σε άλλα κράτη μέλη[semigr ] για τον σκοπό αυτό, θεωρεί ότι κάθε προσπάθεια εναρμόνισης θα πρέπει να λαμβάνει υπόψη αυτές τις διαφορετικές προσεγγίσεις[semigr ]

8. υποστηρίζει ότι η εφαρμογή της αρχής της συνετής διαχείρισης, όπως ενσωματώνεται στο ευρωπαϊκό μοντέλο της κοινωνικής αγοράς, συμπεριλαμβανομένης της συμμετοχής και της συναπόφασης, σε συνδυασμό με τις σύγχρονες τεχνικές μεικτής διαχείρισης των ενεργητικών και παθητικών στοιχείων μίας εταιρίας, μπορεί να επιτρέψει τη βελτιστοποίηση της απόδοσης υπό ικανοποιητικές συνθήκες ασφάλειας, και υπό την επιφύλαξη ότι η αρχή αυτή εμπεριέχει το ενδεχόμενο καθορισμού σαφών κριτηρίων για επενδύσεις όποτε απαιτείται για λόγους σύνεσης[semigr ]

9. εκφράζει την πεποίθηση ότι η εφαρμογή της αρχής της «συνετής διαχείρισης» πρέπει να περιέχει τα ακόλουθα στοιχεία που απαιτούνται για τη διεξαγωγή συνεπών ελέγχων:

α) ισορροπία μεταξύ στοιχείων ενεργητικού και παθητικού της επιχείρησης

β) διαφοροποίηση των επενδύσεων

γ) διατήρηση επαρκούς επιπέδου ρευστότητας

δ) περιορισμό της επένδυσης στη μητρική εταιρία με συμμετοχή των θυγατρικών εταιριών και των επιχειρήσεων που ελέγχονται από τη μητρική εταιρία[semigr ]

ε) συμμετοχή των εισφερόντων και των κλαδικών συμφερόντων[semigr ]

στ) σαφή διαχωρισμό των περιουσιακών στοιχείων του εργοδότη και του συνταξιοδοτικού ταμείου

ζ) ύπαρξη κάλυψης για τις επενδύσεις κεφαλαίου

η) εφαρμογή αυστηρού και αποτελεσματικού ελέγχου[semigr ]

10. υποστηρίζει την καθιέρωση ενός ευρωπαϊκού διαβατηρίου για τους συνταξιοδοτικούς φορείς, εφόσον μέσω ενιαίων ρυθμίσεων προληπτικής εποπτείας εξασφαλίζονται οι δυνατότητες ελέγχου και η ισομερής συμμετοχή των συνταξιοδοτούμενων ατόμων και παρέχονται εγγυήσεις για την κάλυψη της αφερεγγυότητας[semigr ] διαπιστώνει ειδικότερα ότι

α) μέσω των εκθέσεων απόδοσης λογαριασμών της διαχείρισης των ταμείων,

β) μέσω του θεσμού ενός ανεξάρτητου μεσολαβητή που θα είναι επιφορτισμένος με τις συντάξεις και μιας γνωμοδοτικής υπηρεσίας στα κράτη μέλη[semigr ]

11. κρίνει ότι το κοινοτικό κανονιστικό πλαίσιο των συνταξιοδοτικών ταμείων θα πρέπει να προβλέπει ευρεία εναρμόνιση

α) των εθνικών διατάξεων σχετικά με την εφαρμογή των αρχών αναλογιστικής αποτίμησης,

β) των λογιστικών κανόνων,

12. υποστηρίζει ότι η συμμετοχή εκπροσώπων των συμμετεχόντων και των δικαιούχων των συνταξιοδοτικών καθεστώτων στα διευθυντικά και ελεγκτικά όργανα των συνταξιοδοτικών ταμείων θα μπορούσε να βελτιώσει τη διαφάνεια και την υπευθυνότητα των αποφάσεων[semigr ]

13. καλεί την Επιτροπή να προβεί σε σχολαστική ανάλυση, με τη συνδρομή των ενδιαφερομένων, των δραστηριοτήτων που ασκούνται αντιστοίχως από τα συνταξιοδοτικά ταμεία και τις ασφάλειες ζωής, ιδίως δε του επιπέδου των αναλαμβανόμενων υποχρεώσεων και των σχετικών κινδύνων, ώστε να εξασφαλισθεί ότι θα τηρείται η αρχή του επί ίσοις όροις ανταγωνισμού μεταξύ όλων των φορέων παροχής προϊόντων με ανάλογο σκοπό και περιεχόμενο[semigr ]

14. εκφράζει την αποδοκιμασία του για το γεγονός ότι το Πράσινο Βιβλίο περιορίζεται κατά κύριο λόγο στα συνταξιοδοτικά ταμεία και, συνεπώς, δεν προσδίδει τη δέουσα σπουδαιότητα στις πολυσχιδείς άλλες μορφές μη κρατικών συνταξιοδοτικών συστημάτων στα κράτη μέλη[semigr ]

15. επισημαίνει ότι η έννοια των συνταξιοδοτικών ταμείων και οι προϋποθέσεις λειτουργίας τους στα διάφορα κράτη μέλη διαφέρουν πολύ και υποστηρίζει, συνεπώς, ως πρόσθετο μέσο για την προώθηση της ενιαίας αγοράς συνταξιοδοτικών ταμείων την καθιέρωση ενός σαφώς προσδιορισμένου και κατάλληλου για την Ευρώπη συνταξιοδοτικού ταμείου[semigr ]

16. καλεί την Επιτροπή να λάβει υπόψη τη νομολογία του ΔΕΚ σχετικά με τη μη εισαγωγή διακρίσεων λόγω φύλου σε ό,τι αφορά τις αμοιβές[semigr ] υπενθυμίζει ότι ακόμη και σήμερα οι αμοιβές των γυναικών εξακολουθούν να είναι κατώτερες από τις αντίστοιχες των ανδρών και ότι το ύψος των συντάξεων συνδέεται άμεσα με το ύψος των μισθών με κίνδυνο να παγιωθεί η ασθενέστερη θέση των γυναικών[semigr ]

17. επισημαίνει για άλλη μια φορά την ανάγκη να θεσπισθούν «φιλο-εργασιακά» επικουρικά συνταξιοδοτικά καθεστώτα, επικεντρωμένα στην ίση μεταχείριση των γυναικών και την αναγνώρηση ίσων συνταξιοδοτικών δικαιωμάτων στα άτομα με άτυπη ή επισφαλή απασχόληση[semigr ]

18. επαναλαμβάνει ότι διατίθεται κατ' αρχήν αρνητικά στη χρησιμοποίηση αναλογιστικών παραγόντων που βασίζονται στο φύλο σε μια συζήτηση για συνταξιοδοτικές απαιτήσεις ανδρών και γυναικών, ιδίως εάν αυτοί θα είχαν ως κατάληξη υψηλότερες συνεισφορές των εργοδοτών για γυναίκες και, κατ' αυτό τον τρόπο, θα αποτελούσαν έτσι εμπόδιο στις ευκαιρίες των γυναικών για την εξεύρεση εργασίας[semigr ]

19. ζητεί από την Επιτροπή να διερευνήσει κατά πόσο οι επικουρικές συντάξεις, για παράδειγμα, αποτελούν πράγματι επαρκείς μηχανισμούς πρόσθετης συνταξιοδότησης στις όλο και πιο ευέλικτες αγορές εργασίας, και να μελετήσει τις μεθόδους για τη μεταρρύθμιση των καθεστώτων επικουρικών συντάξεων στα κράτη μέλη που έχουν αποδειχθεί πιο αποτελεσματικά στην πράξη, κυρίως ως προς το εάν είναι συμβατά τόσο σε εθνικό όσο και σε διεθνές επίπεδο, να τις συμπεριλάβει δε ως συγκρίσιμη μελέτη στην κοινή ετήσια έκθεση για την απασχόληση προκειμένου να «διδαχθούν» τα κράτη μέλη από την ορθή πρακτική των άλλων και να καθορίσουν κοινούς στόχους[semigr ]

20. καλεί την Επιτροπή να εξασφαλίσει ότι τα επαγγελματικά συνταξιοδοτικά καθεστώτα δεν θα διοχετεύουν πλεονάζοντα κέρδη στις επιχειρήσεις, αλλά θα τα χρησιμοποιούν ή θα τα κρατούν για βελτιώσεις των συνταξιοδοτικών παροχών. Ειδικότερα, τα πλεονάσματα αυτά θα πρέπει να χρησιμοποιούνται για να εξισώνονται τα συνταξιοδοτικά δικαιώματα των γυναικών εργαζομένων που δεν έχουν ακόμη τα ίδια δικαιώματα με τους άντρες συναδέλφους τους[semigr ]

21. ζητεί από την Επιτροπή να υποβάλει αναθεωρημένη έκδοση της πρότασής της για οδηγία του 1987 σχετικά με την ίση μεταχείριση ανδρών και γυναικών, σε σχέση με θεσμικά και επαγγελματικά συστήματα κοινωνικών ασφαλίσεων, ούτως ώστε να τεθούν οι νομικές βάσεις για την εξατομίκευση των συνταξιοδοτικών δικαιωμάτων, συμπεριλαμβανομένης μιας ελαστικής ηλικίας συνταξιοδότησης για άνδρες και γυναίκες[semigr ]

22. φρονεί ότι, εφόσον οι εισφορές των εργοδοτών και των εργαζομένων θεωρούνται δαπάνες που εκπίπτουν φορολογικώς, οι δε συντάξεις φορολογητέο εισόδημα, ενθαρρύνεται η αποταμίευση με σκοπό την σύνταξη χάρις στη θετική επίπτωση επί του καθαρού υπολοίπου των δημοσίων οικονομικών που αυξάνονται ως αποτέλεσμα της αύξησης του αριθμού των συνταξιούχων[semigr ]

23. προτρέπει την ομάδα εργασίας για την φορολογική πολιτική της Επιτροπής να υποδείξει λύσεις ώστε τα φορολογικά καθεστώτα των κρατών μελών και ο συνολικός αντίκτυπος του φορολογικού συστήματος εντός του κοινοτικού πλαισίου, να αποτελούν όσο γίνεται λιγότερο αντικίνητρα στην ελεύθερη παροχή υπηρεσιών, σύμφωνα επιπλέον με την απόφαση που εξέδωσε το ΔΕΚ στην υπόθεση SAFIR ((ΔΕΚ, απόφαση της 28ης Απριλίου 1998, Υπόθεση C-118/96))[semigr ]

24. κρίνει απαραίτητο να επιτευχθεί μεγαλύτερος συντονισμός των φορολογικών καθεστώτων σύμφωνα με τις αρχές της αμοιβαίας αναγνώρισης των καθεστώτων, την πρόληψη της διπλής φορολόγησης και την ανταλλαγή πληροφοριών μεταξύ των αρμόδιων εθνικών αρχών[semigr ]

25. καλεί επιμόνως τα κράτη μέλη να συνεχίσουν την εναρμόνιση των φορολογικών καθεστώτων στον τομέα της επικουρικής σύνταξης μέσω της θέσπισης ενός ξεχωριστού κώδικα συμπεριφοράς που να ρυθμίζει ορισμένες βασικές αρχές όσον αφορά τη φορολογία στον τομέα αυτό, όπως η έκπτωση των συνταξιοδοτικών εισφορών από τη φορολογία, συνταξιοδοτικά προγράμματα, φορολογική απαλλαγή εισοδημάτων και φόρος κεφαλαίου επί των επενδύσεων των συνταξιοδοτικών ταμείων και η φορολογία της τελικής παροχής[semigr ]

26. εκφράζει την ικανοποίησή του για την οδηγία σχετικά με τη διατήρηση των κεκτημένων δικαιωμάτων στον τομέα της επικουρικής σύνταξης για τα πρόσωπα που μετακινούνται εντός της Ευρωπαϊκής Ένωσης, αλλά κρίνει ότι οφείλει απαραιτήτως η Επιτροπή να υποβάλει νέες νομοθετικές προτάσεις, με στόχο αφενός τη ρύθμιση του δικαιώματος μεταφοράς ευρωπαϊκών αξιογράφων για τους εργαζομένους που αλλάζουν εργοδότη ή κράτος μέλος και της συγκέντρωσης συνταξιοδοτικών εισφορών, αφετέρου δε τον καθορισμό των όρων υπό τους οποίους θα μπορεί να συνεχισθεί η θεμελίωση συνταξιοδοτικών δικαιωμάτων με τον αρχικό ασφαλιστικό φορέα[semigr ]

27. εμμένει στην άποψη ότι είναι σημαντική η εξασφάλιση της μεταφοράς συνταξιοδοτικών δικαιωμάτων από ένα εργοδότη σε άλλο εργοδότη στην επικράτεια του ιδίου κράτους μέλους ή από ένα κράτος μέλος σε άλλο[semigr ] εκφράζει την άποψη ότι η μεταφορά αυτή είναι απολύτως δυνατή στα συνταξιοδοτικά καθεστώτα που λειτουργούν με κεφαλαιοποίηση, υπό την προϋπόθεση ότι θα προβλέπεται η διατήρηση των δικαιωμάτων που έχουν αποκτηθεί στο πλαίσιο άλλων συστημάτων[semigr ] εφιστά την προσοχή στο γεγονός ότι οι μεγάλες προθεσμίες όσον αφορά το απαιτητό των παροχών αποτελούν σημαντικό εμπόδιο στην κινητικότητα των εργαζομένων στην ενιαία αγορά, γεγονός που θα μπορούσε όμως, παρά τα υψηλά έξοδα για τις επιχειρήσεις, να περιοριστεί στο πολύ πέντε έτη, στο πλαίσιο διαλόγου μεταξύ των κοινωνικών εταίρων[semigr ]

28. θεωρεί ότι η δημιουργία συνταξιοδοτικών ταμείων των επιχειρήσεων στα οποία μπορούν να συμμετέχουν εργαζόμενοι της ίδιας εταιρίας ή ομίλου με υποκαταστήματα σε διάφορα κράτη μέλη και η δημιουργία διακρατικών συνταξιοδοτικών ταμείων θα μπορούσαν, αφού προηγηθεί εναρμόνιση των σχετικών εθνικών διατάξεων, να προσφέρουν χρήσιμες λύσεις για τη διευκόλυνση της ελεύθερης κυκλοφορίας των εργαζομένων και τη διατήρηση των συνταξιοδοτικών δικαιωμάτων τους[semigr ] καλεί την Επιτροπή να εκπονήσει εμπεριστατωμένη μελέτη όσον αφορά αυτές τις δυνατότητες με σκοπό να εκτιμηθεί η σκοπιμότητα αναλήψεως σχετικών νομοθετικών πρωτοβουλιών[semigr ]

29. καλεί την Επιτροπή να εξασφαλίσει ότι η οδηγία θα δίνει έμφαση τις οικονομικές ανάγκες των ηλικιωμένων πολιτών της Ευρώπης[semigr ]

30. συνιστά στην Επιτροπή να εξετάσει το κατά πόσο οι επικουρικές συντάξεις επηρεάζουν την κατάσταση της απασχόλησης στην Ευρώπη και να ενθαρρύνει τους συνταξιοδοτικούς φορείς να επενδύσουν στους τομείς που παρουσιάζουν πραγματικές δυνατότητες ανάπτυξης, τούτο δε σε συνεργασία με το EASDAQ και την Ευρωπϊκή Τράπεζα Επενδύσεων[semigr ]

31. επιδοκιμάζει την πρόταση που αναφέρεται στο Πράσινο Βιβλίο για τη δημιουργία ενός κοινοτικού φόρουμ για τη συνταξιοδότηση και καλεί την Επιτροπή να συμπεριλάβει στις εργασίες του φόρουμ την ανάλυση των εμποδίων στην ελεύθερη κυκλοφορία των εργαζομένων, την εκτίμηση των αποτελεσμάτων των εφαρμοσθέντων μέτρων και τη λήψη πρωτοβουλιών για την υποβολή νέων προτάσεων με στόχο την κατάργηση των εμποδίων[semigr ]

32. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τα κοινοβούλια των κρατών μελών.